**Ministru kabineta noteikumu projekta „ Eiropas Savienības pagaidu ārkārtas atbalsta piešķiršanas kārtība piena ražotājiem un cūku ganāmpulku īpašniekiem” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Eiropas Savienības pagaidu ārkārtas atbalsta piešķiršanas kārtība piena ražotājiem un cūku ganāmpulku īpašniekiem” (turpmāk – noteikumu projekts)sagatavots atbilstoši Lauksaimniecības un lauku attīstības likuma 5. panta ceturtajai daļai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Krievijas Federācija 2014.gada 7.augustā ieviesa konkrētu produktu, tostarp piena produktu un cūkgaļas un tās produktu, importa aizliegumu no Eiropas Savienības uz Krieviju (turpmāk – Krievijas embargo). 2015.gadā šis aizliegums tika pagarināts vēl līdz 2016.gada augustam. Bez tam, no 2014.gada piena produktu importa apjomus samazinājusi Ķīna, kas ir pasaulē lielākā piena produktu importētāja. Šie faktori kopumā izraisījuši piena produktu pieprasījuma samazināšanos pasaulē. 2014. un 2015. gadā samazinājās Eiropas Savienības cūkgaļas tirgus. Cūkgaļas ražošanas apjomu tendence bija pieaugoša, taču Krievijas embargo ietekmē cūkgaļas eksports būtiski samazinājās, radot ievērojamu pārprodukciju Eiropas Savienības iekšējā tirgū, tā rezultātā veidojoties ilgstošam cenu spiedienam. Tādēļ Eiropas Savienības piena un piena produktu un cūkgaļas nozares piedzīvo tirgus traucējumus, ko izraisa liela neatbilstība starp piedāvājumu un pieprasījumu.Turklāt vairākās dalībvalstīs pavasara un vasaras kultūraugu ražu negatīvi ietekmēja augstā temperatūra jūlijā un augustā un ļoti mazais nokrišņu daudzums. Šie apstākļi visvairāk skāra liellopu gaļas, piena un piena produktu, cūkgaļas, aitas un kazas gaļas nozares, palielinot ražošanas izmaksas lopbarības trūkuma dēļ. Lai nepieļautu cenu turpmāku pazemināšanos un tirgus traucējumu padziļināšanos, Eiropas Komisija ar 2015.gada 15.oktobra deleģēto regulu (ES) Nr.1853/2015, ar ko paredz pagaidu ārkārtas atbalstu lopkopības nozaru lauksaimniekiem, (turpmāk – Regula Nr.1853/2015) piešķīra finansiālu atbalstu kopējā apmērā 420 milj. *euro*. Atbalsts izmaksājams kā mērķtiecīgs tiešs finansiāls atbalsts ražotājiem visvairāk skartajās lopkopības nozarēs, atbilstoši Regulas Nr.1853/2015 pielikumā noteiktajam finansējuma sadalījumam starp dalībvalstīm. No Regulas Nr.1853/2015 11.preambulas izriet, ka katrai dalībvalstij piešķirtais finansējums aprēķināts, pamatojoties uz 2014./2015. gada piena kvotu un cūku populāciju valstī, un proporcionāli novērotajam piena iepirkuma un cūku liemeņu cenu pazeminājumam, atkarības pakāpei no Krievijas tirgus un sausuma ietekmei uz lopbarības kultūraugu ražošanu un cenu. Latvijai Regulā Nr.1853/2015 piešķirtais finansējums ir 8 452 333 *euro* apmērā. Tādējādi tiesiskā regulējuma mērķis ir noteikt kārtību šī atbalsta mērķtiecīgai piešķiršanai Latvijas piena ražotājiem un cūkaudzētājiem, nosakot objektīvus kritērijus un ņemot vērā nelabvēlīgās globālās tirgus situācijas ietekmi uz konkrētiem ražotājiem.Ņemot vērā, ka Latvijas piena nozare ir izteikti eksportatkarīga, gatavo produktu veidā eksportējot ap 60% visa saražotā svaigpiena, turklāt tieši Krievija bija ļoti nozīmīgs piena produktu eksporta tirgus (aptuveni 88% svaigpiena iepērk pārstrādes uzņēmumi, kas eksportēja produkciju uz Krieviju), Krievijas embargo izraisīja dramatisku piena iepirkuma cenu kritumu Latvijā. Kopš embargo noteikšanas līdz 2015.gada septembrim piena iepirkuma vidējā cena Latvijā ir pazeminājusies par 31%. Šādā situācijā piena ražotāji Latvijā ilgstoši saskaras ar finansiālām problēmām, ņemot vērā, ka cena nenosedz ražošanas izmaksas (piena ražošanas pašizmaksa atbilstoši Latvijas Lauku konsultāciju un izglītības centra rīcībā esošajiem un apkopotajiem datiem vidēji Latvijā ir 0,269 *euro* par kilogramu). Turklāt lielai daļai ražotāju jāpilda iepriekšējos gados ražošanas modernizācijai un paplašināšanai uzņemtās kredītsaistības. Arī piena pārstrādes uzņēmumi nespēj palielināt piena iepirkuma cenu, jo piena produktu tirgus cenas ir ievērojami kritušās kopš Krievijas embargo. Piemēram, vājpiena pulverim cena kritusies par 42%, sviestam – par 19% un Čedaras sieram – par 22%.Cūkgaļas nozarē Krievijas embargo ietekme ir netieša, jo saistībā ar infekcijas slimību uzliesmojumu (*klasiskais cūku mēris*) cūkgaļas un tās produktu eksports uz Krieviju ir aizliegts jau kopš 2012.gada. Taču, ņemot vērā, ka vairākām citām Eiropas Savienības dalībvalstīm (Dānijai, Polijai, Nīderlandei, Beļģijai) Krievija bija nozīmīgs cūkgaļas nozares tirgus, tad Krievijas embargo izraisītā iekšējā tirgus pārprodukcija skar arī Latvijas ražotājus, jo Krievijas tirgum domātā produkcija paliek ES iekšējā tirgū, tai skaitā Latvijā. Cūkgaļas iepirkuma vidējā cena Latvijā E klases cūku liemeņiem kopš embargo noteikšanas līdz oktobra sākumam bija samazinājusies par 16%. Pārējās lopkopības nozares no Krievijas embargo un globālā tirgus problēmām ir cietušas mazāk, jo to eksports nebija tik nozīmīgs.Tā kā piena un cūkgaļas nozare ir visvairāk cietušas no ilgstoši nelabvēlīgās tirgus situācijas, Eiropas Savienības piešķirtais ārkārtas atbalsts būtu piešķirams šo nozaru ražotājiem. Regulas Nr.1853/2015 11.preambulā teikts, ka dalībvalstīm jādod elastīga pieeja, lai tās varētu izplatīt pieejamo summu, izmantojot visefektīvākos līdzekļus, pamatojoties uz objektīviem un nediskriminējošiem kritērijiem, vienlaikus nodrošinot, ka lopkopības nozaru lauksaimnieki ir mērķtiecīgā atbalsta galvenie labuma guvēji, un nepieļaujot tirgus un konkurences kropļošanu. Tiesiskais regulējums paredz kopējo finansējumu sadalīt, piešķirot piena ražotājiem atbalstu 85% apmērā no kopējā finansējuma jeb 7,15 milj. *euro* un cūkaudzētājiem – 15% apmērā no kopējā finansējuma jeb 1,30 milj. *euro*. Sadalījums tika noteikts proporcionāli Krievijas embargo ietekmē radītajiem zaudējumiem nozarei, ko Zemkopības ministrija aprēķināja 2015.gada augustā. Noteikumu projekta regulējums paredz piena ražotājiem piešķirt atbalstu par piena daudzumu tonnās, kas laika periodā no 2015.gada 1.janvāra līdz 31.septembrim piegādāts pārstrādei (t.i., svaigpiena pirmajam pircējam), ja ražotājs ir veicis piena piegādi pārstrādei 2015.gada septembrī un tam saimniecībā pēc stāvokļa uz 2015.gada 1.oktobri atbilstoši normatīvajiem aktiem par lauksaimniecības dzīvnieku, to ganāmpulku un novietņu reģistrēšanu ir reģistrētas slaucamas govis vai teles, kas ir vecākas par 18 mēnešiem. Par šādiem atbalsta sadales kritērijiem tika panākta vienošanās 2015. gada 4. novembra Lauksaimnieku nevalstisko organizāciju konsultatīvās padomes sēdē. Noteikumu projekta regulējums paredz piešķirt atbalstu cūku ganāmpulku īpašniekiem par katru uz 2015.gada 1.oktobri novietnē reģistrētu sivēnmāti, ja šādu sivēnmāšu skaits ir vismaz piecas, vai par katru kautuvei realizēto vai eksportēto dzīvo cūku laika periodā no 2015.gada 1.janvāra līdz 31.septembrim, ja šādu cūku skaits ir vismaz 10 un ja ganāmpulka īpašnieks nesaņem iepriekšminēto atbalstu par sivēnmāti.Ar šādiem minimālā skaita kritērijiem no atbalsta saņēmēju loka paredzēts izslēgt saimniecības, kas ir ļoti nelielas un uzskatāmas par pašpatēriņa saimniecībām, un tādējādi būtiski necieš no cenu lejupslīdes.Šādi atbalsta sadales kritēriji tika izstrādāti pēc Latvijas Cūkaudzētāju asociācijas priekšlikumiem, kas ir lielākā cūkgaļas nozari pārstāvošā nevalstiskā organizācija Latvijā.Ņemot vērā, ka projekts neparedz iesnieguma atbalsta saņemšanai iesniegšanu, projekts papildus paredz prasību, ka atbalsta saņēmējam jābūt reģistrētam vienotajā zemkopības nozares informācijas sistēmā ne vēlāk **kā mēnesi pirms** **Regulas Nr.1853/2015 1.panta 1.punkta ceturtajā daļā noteiktā termiņa beigām**. **Tas nodrošinās Lauku atbalsta dienestam pietiekamu laiku maksājuma administrēšanai.** Atbalsta aprēķināšanai un izmaksāšanai nepieciešamā informācija par katra piena ražotāja piegādātajiem piena daudzumiem un govju skaitu, kā arī par katra cūkaudzētāja realizēto vai eksportēto cūku vai sivēnmāšu skaitu tiks iegūta no Lauksaimniecības datu centra apkopotajiem reģistru datiem. Pēc Zemkopības ministrijas provizoriskiem aprēķiniem, kas veikti, analizējot Lauksaimniecības datu centra datus, kopējais atbalsttiesīgais piena daudzums ir ap 607 tūkst. tonnām, kopējais atbalsttiesīgo sivēnmāšu skaits – ap 22 tūkst., bet atbalsttiesīgo realizēto cūku skaits – ap 272 tūkst. Tādējādi provizoriskie aprēķini liecina, ka atbalsta likme piena ražotājiem par tonnu piena būtu ap 11,7 *euro*, bet atbalsta likme cūkaudzētājiem par sivēnmāti – ap 38 *euro* un par realizētu vai eksportētu cūku – ap 1,4 *euro*. Projekts neparedz pienākumu ražotājam iesniegt iesniegumu atbalsta saņemšanai.Atbalsta saņēmēju atlasi pēc noteiktajiem kritērijiem, kā arī atbalsta aprēķināšanu un izmaksāšanu veiks Lauku atbalsta dienests.Saskaņā ar Regulas Nr.1853/2015 1.pantu atbalsts jāizmaksā līdz 2016.gada 30.jūnijam.  |
| 3. | Projekta izstrādē iesaistītās institūcijas | Lauku atbalsta dienests un Lauksaimniecības datu centrs |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķa grupas, kuras tiesiskais regulējums ietekmē vai varētu ietekmēt | Tiesiskā regulējuma mērķgrupas ir:1. piena ražotāji, kuri saskaņā ar Lauksaimniecības datu centra piena reģistrā uzkrāto informāciju piegādā pienu pārstrādei un kuriem atbilstoši normatīvajiem aktiem par lauksaimniecības dzīvnieku, to ganāmpulku un novietņu reģistrēšanu ir reģistrētas slaucamas govis vai teles, kas ir vecākas par 18 mēnešiem;
2. cūku ganāmpulku īpašnieki, kas tur sivēnmātes sivēnu iegūšanai un tālākai realizācijai vai nobarošanai;
3. cūku ganāmpulku īpašnieki, kas realizē cūkas, nododot tās kautuvei vai eksportējot.

Novērtējot pēc tiesiskajā regulējumā noteiktajiem kritērijiem, atbalstu varētu saņemt aptuveni 8600 piena ražotāji un aptuveni 250 cūku ganāmpulku īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības.Noteikumu projekts neparedz piena ražotājam vai cūkaudzētājiem iesniegt pieteikumu atbalsta saņemšanai, jo katram ražotājam izmaksājamo atbalstu Lauku atbalsta dienests aprēķinās un pārskaitīs vienotajā zemkopības nozares informācijas sistēmā norādītajos attiecīgo ražotāju kontos. Atbalsta aprēķināšanai nepieciešamos datus Lauku atbalsta dienests iegūs no Lauksaimniecības datu centra. Saskaņā ar Regulas Nr.1853/2015 1.panta nosacījumiem, atbalsts jāizmaksā līdz 2016.gada 30.jūnijam. Lauksaimniecības datu centram datu atlases veikšanai nepieciešams laiks aptuveni viena darba diena, bet Lauku atbalsta dienestam iesūtīto datu apstrādei, atbalsta aprēķināšanai un atbalsta izmaksāšanas uzsākšanai nepieciešamais laiks ir aptuveni septiņas darba dienas. Taču ir ļoti svarīgi, lai piena ražotāji un cūkaudzētāji atbalsta pārskaitījumu saņemtu pēc iespējas ātrāk, jo tie jau ilgstoši atrodas nelabvēlīgā finansiālā situācijā un cieš zaudējumus.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 8 452 333 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 8 452 333 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 8 452 333 | 0 | 0 | 0 |
| 2.1. valsts pamatbudžets | 0 | 8 452 333 | 0 | 0 | 0 |
| 2.2. valsts speciālais budžets | 0 |  |  |  |  |
| 2.3. pašvaldību budžets | 0 |  |  |  |  |
| 3. Finansiālā ietekme: | 0 | * 8 452 333
 | 8 452 333 | 0 | 0 |
| 3.1. valsts pamatbudžets | 0 | -8 452 333 | 8 452 333 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 8 452 333 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 8 452 333 | 0 | 0 |
| 5.1. valsts pamatbudžets | 0 | 8 452 333 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Kopējie ieņēmumi – **8 452 333 EUR:*** Eiropas Savienības pagaidu ārkārtas atbalsts lopkopības nozarēm – **8 452 333 EUR.**

Kopējie izdevumi – **8 452 333** **EUR:*** Eiropas Savienības pagaidu ārkārtas atbalsts lopkopības nozarēm – **8 452 333 EUR.**
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbalsts lopkopības nozarēm ir paredzēts kā 100% ES atbalsts, valsts līdzfinansējuma daļa nav paredzēta.Atbalsts lopkopības nozarēm tiks izmaksāts 2015.gada nogalē no Zemkopības ministrijas budžeta apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)” esošo budžeta izdevumu ietvaros.  |

*Anotācijas IV un V sadaļas 2.tabula – noteikumu projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr. 1853/2015 |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabula** **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1853/2015 1.pants | 2., 3., 4., 5., 6. punkts | Ieviests pilnībā. | Noteikumu projekts neparedz stingrākas prasības. |
| Regulas Nr.1263/20143.pants  | 11.punkts | Ieviests pilnībā. | Noteikumu projekts neparedz stingrākas prasības. |
| Regulas Nr.1263/2014 3.panta “b”punkts | 6.punkts | Ieviests pilnībā. | Noteikumu projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Noteikumu projekta 2., 3., 4. un 5. punkts nosaka atbalsta sadali starp nozarēm un atbalsta piešķiršanas kritērijus. Projekta 6.punkts nosaka papildu prasību atbalsta saņēmējam reģistrēties vienotajā zemkopības nozares informācijas sistēmā, lai atvieglotu atbalsta izmaksāšanas procesu, ņemot vērā, ka liela daļa saņēmēju būs mazas saimniecības ar nelielām atbalsta summām, un, ņemot vērā, ka projekts neparedz iesnieguma atbalsta saņemšanai iesniegšanu. Izvēlēto kritēriju pamatojums, arī par atbilstību Regulas Nr.1853/2015 1.pantā noteiktajām prasībām, sniegts anotācijas I sadaļas 2.punktā.Noteikumu projekts neparedz piešķirt papildu atbalstu saskaņā ar Regulas Nr.1855/2015 2.pantu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sagatavotais projekts izsūtīts iepriekšminētajām organizācijām vienlaikus ar projekta virzīšanu saskaņošanai ministrijām saskaņā ar Ministru kabineta Kārtības ruļļa 116. un 117.punktu.  |
| 2. | Sabiedrības līdzdalība projekta izstrādē | 2015.gada 25.septembrī nosūtīja vēstuli galvenajām lauksaimnieku nevalstiskajām organizācijām – Lauksaimnieku organizāciju sadarbība Padomei (LOSP), Zemnieku Saeimai (ZSA), Latvijas lauksaimniecības kooperatīvu asociācijai (LLKA) un Latvijas Cūku audzētāju asociācijai (LCAA), lūdzot sniegt priekšlikumus atbalsta sadalei starp nozarēm un atbalsta piešķiršanai ražotājiem nozaru iekšienē. Termiņš priekšlikumiem bija noteikts 01.10.2015.Priekšlikumus iesniedza 7 organizācijas (tai skaitā 3 iepriekšminēto organizāciju biedru organizācijas). Zemkopības ministrija veica provizoriskos aprēķinus par provizoriskiem finansējuma apmēriem un atbalsta likmēm katram no piedāvātajiem atbalsta sadales variantiem, un š.g. 27.oktobrī nosūtīja šos aprēķinus izvērtēšanai LOSP, ZSA, LLKA un LCAA. 2015.gada 4.novembrī notika Lauksaimnieku nevalstisko organizāciju konsultatīvās padomes sēde, kurā piedalījās lauksaimnieku nevalstisko organizāciju pārstāvji (izņemot Latvijas cūku audzētāju asociāciju), un tika pieaicināts zemkopības ministrs. Sēdē tika izskatīti Zemkopības ministrijas sagatavoti atbalsta sadales varianti. |
| 3. | Sabiedrības līdzdalības rezultāti | Š.g. 4.novembra Lauksaimnieku nevalstisko organizāciju konsultatīvās padomes sēdē tika panākta vienošanās, ka piena ražotājiem atbalstu jāpiešķir par pārstrādei piegādāto pienu (saskaņā ar projekta nosacījumiem), savukārt cūku ganāmpulku īpašniekiem maksāt tikai par realizētām vai eksportētām cūkām. Tā kā Latvijas cūku audzētāju asociācija nepiedalījās 4.novembra sēdē, tā š.g. 10.novembrī iesniedza Zemkopības ministrijai vēstuli, norādot, ka atbalsts jāpiešķir par sivēnmātēm, ja to skaits ir vismaz 5, un par realizētām un eksportētām cūkām, ja to skaits ir vismaz 10, turklāt, ja atbalsts ir piešķirts par sivēnmāti, tad tam pašam ražotājam nepienākas atbalsts par realizētām cūkām.Projektā ir ņemts vērā šis organizācijas priekšlikums. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

24.11.2015. 9:22

2474

I.Orlova

67027376, Inga.Orlova@zm.gov.lv